CELEX: 62012TN0012
Language: et
Date: 2012-01-12 00:00:00
Title: Kohtuasi T-12/12: 12. jaanuaril 2012 esitatud hagi — Laboratoires CTRS versus komisjon

25.2.2012   
            
            
               ET
            
            
               Euroopa Liidu Teataja
            
            
               C 58/15
            
         12. jaanuaril 2012 esitatud hagi — Laboratoires CTRS versus komisjon
   (Kohtuasi T-12/12)
   2012/C 58/29
   Kohtumenetluse keel: inglise
   
      Pooled
   
   
      Hageja: Laboratoires CTRS (Boulogne-Billancourt, Prantsusmaa) (esindajad: Barrister K. Bacon, Solicitor M. Utges Manley ja Solicitor M. Barnden)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               otsustada vastavalt ELTL artiklile 265, et kostja on õigusvastaselt tegevusest hoidunud, rikkudes seeläbi määruse (EÜ) nr 726/2004 (1) artikli 10 lõiget 2;
            
         
               —
            
            
               teise võimalusena tühistada kostja 5. detsembri 2011. aasta otsus, millega keelduti andmast turuleviimise luba määruse (EÜ) nr 726/2004 alusel; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, mis on esitatud ELTL artikli 265 alusel esitatud tegevusetushagi raames ning mille kohaselt keeldumine võtta vastu lõplik otsus taotluse kohta anda luba Orphacolile on vastuolus määruse (EÜ) nr 726/2004 artikli 10 lõikega 2, mis nõuab, et lõplik otsus tuleb teha konkreetse tähtaja jooksul vastavalt komiteemenetluse tulemustele.
            
         
               2.
            
            
               Teine väide, mis on esitatud ELTL artikli 263 alusel teise võimalusena esitatud tühistamishagi raames ning mille kohaselt rikkus kostja määrust (EL) nr 182/2011 (2) ja määrust (EÜ) nr 726/2004, võttes vastu otsuse, mille alaline komitee ja apellatsioonikomitee olid komiteemenetluses tagasi lükanud.
            
         
               3.
            
            
               Kolmas väide, mis on esitatud ELTL artikli 263 alusel teise võimalusena esitatud tühistamishagi raames ning mille kohaselt on otsuses igal oluliselt rikutud õigusnormi direktiivi 2001/83/EÜ (muudetud kujul) (3) tõlgendamisel ning see ei ole põhjendatud, rikkudes seega ELTL artiklit 296.
            
         
      (1)  Euroopa Parlamendi ja nõukogu 31 märtsi 2004. aasta määrus (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT L 136, lk 1; ELT eriväljaanne 13/34, lk 229).
   
      (2)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, lk 13).
   
      (3)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69).